ISLAMABAD. Bombový útok na pakistanskú policajnú stanicu, ktorý sa uskutočnil v sobotu skoro ráno v blízkosti mesta Mianwali vo východnej provincii Pandžáb zabil sedem policajtov, informovala agentúra Associated Press.
Okresný policajný riaditeľ Malik Tassadaq Hayyat potvrdil, že obyvatelia počuli streľbu ešte predtým, ako výbuch zrovnal policajnú stanicu so zemou. Hayyat nespresnil, kto môže byť za útok zodpovedný, ale zdôraznil, že polícia intenzívne pátra po páchateľoch tohto "teroristického činu".
Mianwali leží na okraji nepokojnej provincie, kde pakistanská polícia a ozbrojené zložky už niekoľko rokov bojujú proti ozbrojencom podporujúcim Taliban.